Kriza e borxhit nëpër botë
Vendet në zhvillim rrezikojnë të pësojnë krizë si ajo e Greqisë
Ndërkohë që sytë e të gjithë botës janë tek Greqia që po përpiqet t’i mbijetojë një krize borxhi, dhjetëra vende të tjera të botës po krijojnë nivele të rrezikshme të borxhit. Shumica e huave jepen nga investues privatë për të nxjerrë fitim, ndërkohë që kjo industri vazhdon të funksionojë përgjithësisht pa rregulla. Ndërsa bankat janë pranë falimentimit dhe vendi po lufton të qëndrojë në Eurozonë, vëmendja e botës është përqëndruar tek Greqia. Ekspertët thonë se po shtohet mundësia për një krizë gjithëpërfshirëse borxhi në shumë vende në zhvillim. Ndër 20 vendet më të ekspozuara ndaj një krize borxhi është edhe Mozambiku. Shumë vende marrin hua në tregjet ndërkombëtare për të zhvilluar infrastrukturën, të cilat shpesh keqpërdoren. 20 vende ndodhen tashmë në krizë borxhi, dhe shumë vende të tjera janë të ekspozuara ndaj trazirave ekonomike. Gjithçka lidhet me krizat e fundit financiare, thotë nga Greqia Judith Tyson, e Institutit të Zhvillimit të Jashtëm. Vende të tjera janë rënduar me nivele të larta borxhi prej dekadash, thotë zoti Jones, duke përmendur Xhamaikën. Ky është edhe argumenti i qeverisë së Greqisë. Por Evropa, me në krye Gjermaninë, insiston se shkurtimi i shpenzimeve dhe reformat janë e vetmja mënyrë për të rigjallëruar ekonominë. Për vendet në zhvillim ka edhe rreziqe të tjera. Ekspertët bëjnë thirrje për rregulla shumë më të forta për huadhënien, dhe falje të borxhit për vende që ndodhen tashmë në krizë.